				|

		52013PC0635

			Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbe globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (zahtjev EGF/2013/004 ES/Comunidad Valenciana građevinski materijali iz Španjolske) /* COM/2013/0635 final - 2013/ () */

			   	OBRAZLOŽENJE
Točkom 28. Međuinstitucionalnog sporazuma
od 17. svibnja 2006. između Europskog parlamenta, Vijeća i Komisije o
proračunskoj disciplini i dobrom financijskom upravljanju[1] omogućena je mobilizacija Europskog
fonda za prilagodbe globalizaciji (EGF) kroz instrument fleksibilnosti, unutar najvišeg
godišnjeg iznosa od 500 milijuna eura iznad odgovarajućih naslova
financijskog okvira.
Pravila primjenjiva na doprinose iz EGF-a utvrđena
su u Uredbi (EZ) br. 1927/2006 Europskog parlamenta i Vijeća od 20.
prosinca 2006. o osnivanju Europskog fonda za prilagodbe globalizaciji[2].
Dana 22. svibnja 2013. Španjolska je podnijela
zahtjev EGF/2013/004 ES/Comunidad Valenciana građevinski materijali za
financijski doprinos iz EGF-a, slijedom otpuštanja u 140 poduzeća koja posluju
u NACE Revision 2[3]
Odjeljak 23. (Proizvodnja ostalih nemetalnih mineralnih proizvoda[4]) u regiji NUTS II Comunidad
Valenciana (ES52) u Španjolskoj.
Nakon podrobnog pregleda ovoga zahtjeva,
Komisija je zaključila u skladu s člankom 10. Uredbe (EZ) br. 1927/2006
da su uvjeti za financijski doprinos prema ovoj Uredbi ispunjeni.
SAŽETAK ZAHTJEVA I ANALIZA
 Glavni podaci: ||
 EGF referentni br. || EGF/2013/004
 Država članica || Španjolska
 Članak 2. || (b)
 Poduzeća na koja se odnosi || 140
 Regija NUTS II || Comunidad Valenciana (ES52)
 NACE Revision 2. Odjeljak || 23. (Proizvodnja ostalih nemetalnih mineralnih proizvoda)
 Referentno razdoblje || 14.6.2012. – 14.3.2013.
 Početni datum za personalizirane usluge || 22.8.2013.
 Datum podnošenja zahtjeva || 22.5.2013.
 Otpuštanja tijekom referentnog razdoblja || 630
 Otpušteni radnici za koje se očekuje da će sudjelovati u mjerama || 300
 Izdaci za usluge prilagođene potrebama (eura) || 1 600 000
 Izdaci za provedbu EGF-a[5] (eura) || 80 000
 Izdaci za provedbu EGF-a (%) || 4,76
 Ukupni proračun (eura) || 1 680 000
 Doprinos iz EGF-a (50 %) (eura) || 840 000
1.           Zahtjev je predstavljen
Komisiji 22. svibnja 2013. i dopunjen dodatnim podacima do 17. srpnja 2013.
2.           Zahtjev ispunjava uvjete za dodjeljivanje
EGF-a određenim u članku 2. točka b) Uredbe (EZ) br. 1927/2006,
te je podnijet unutar roka od 10 tjedana iz članka 5. te Uredbe.
Veza između otpuštanja i velikih
strukturnih promjena u tokovima svjetske trgovine nastalih zbog globalizacije
3.           U svrhu utvrđivanja veze
između otpuštanja i velikih strukturnih promjena u tokovima svjetske
trgovine nastalih zbog globalizacije, Španjolska tvrdi da se na svjetskoj
razini proizvodnja ostalih nemetalnih mineralnih proizvoda u 2011. (3 055,6
milijuna tona) udvostručila od 2001. U 2001. Kina je bila najveći
proizvođač (661 milijuna tona), a EU druga po veličini (329 milijuna
tona). Deset godina kasnije, oba mjesta bila su nepromijenjena. Međutim,
dok je kineska proizvodnja tijekom desetljeća povećana za 312 %,
proizvodnja u EU pala je za 12 %. To je proširilo jaz između obje
proizvodne razine. Dok je 2001. Kina proizvela dvostruko ostalih nemetalnih
mineralnih proizvoda nego EU, u 2011. kineska je proizvodnja bila sedam puta
veća od proizvodnje u EU-u. Proizvodnja Indije, trećeg najvećeg
proizvođača ostalih nemetalnih mineralnih proizvoda u svijetu,
povećana je za 217,2 % tijekom razdoblja od 2001. - 2011.
Proizvodnja
ostalih nemetalnih mineralnih proizvoda.
(u milijunima tona)

   || 2001. || 2005. || 2006. || 2007. || 2008. || 2009. || 2010. || 2011.
 Kina || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2
 Indija || 102,9 || 142,7 || 159 || 170,5 || 183,3 || 186,9 || 213,9 || 223,5
 EU || 328,8 || 357,9 || 380,3 || 386,5 || 360,1 || 293,7 || 281,1 || 289,6
 svijet || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6
            Izvor: Svjetska banka, Globalni ekonomski
izgledi, siječanj 2012.
4.           Pad proizvodnje ostalih
nemetalnih mineralnih proizvoda u EU-u popraćen je gubitkom udjela na
svjetskom tržištu.
Udio na tržištu
(%)
   || 2001. || 2005. || 2006. || 2007. || 2008. || 2009. || 2010. || 2011.
 Kina || 44,96 || 53,28 || 55,41 || 57,04 || 57,89 || 64,57 || 66,50 || 67,52
 Indija || 7,00 || 7,11 || 7,12 || 7,14 || 7,64 || 7,34 || 7,56 || 7,31
 EU || 22,36 || 17,84 || 17,04 || 16,20 || 15,01 || 11,54 || 9,93 || 9,48
            Izvor: Sastavio podnositelj zahtjeva iz
proizvodnje podataka iz Svjetske banke, Globalni ekonomski
izgledi, siječanj 2012.
5.           Ovi brojevi pokazuju da je rast
proizvodnje ostalih nemetalnih mineralnih proizvoda u EU-u bio niži nego kod njezinih
glavnih konkurenata, što je dovelo do gubitka tržišnog udjela u sektoru. Tržišni
udio EU-27 svjetske proizvodnje ostalih nemetalnih mineralnih proizvoda pao je
s 22,36 % u 2001. na 9,48 % u 2011., dok je kineski tržišni udio porastao
s 45 % na 67,5 %, a indijski tržišni udio ostao je stabilan na oko 7 %.
6.           Proizvodnja ostalih
nemetalnih mineralnih proizvoda u Španjolskoj pratila je isto negativno
kretanje kao što je prikazano za EU. Međutim, u Španjolskoj je od 2008.
došlo do oštrijeg pada proizvodnje.
Proizvodnja
ostalih nemetalnih mineralnih proizvoda
Obujam proizvodnje
(% promjene u usporedbi s prethodnom godinom)
   || 2006. || 2007. || 2008. || 2009. || 2010. || 2011.
 Španjolska || 2,37 || -4,62 || -23,64 || -23,81 || -10,42 || -10,47
 EU || 6,26 || 1,63 || -6,83 || -18,44 || -4,29 || 3,02
 svijet || 11,27 || 6,91 || 0,50 || 6,16 || 11,15 || 7,97
            Izvor: Eurostat. Obujam proizvodnje 2011.
7.           Trgovinska statistika EUROSTAT-a[6] za EU-27 pokazuje značajno
povećanje uvoza ostalih nemetalnih mineralnih proizvoda u EU tijekom
razdoblja 2001. - 2011. U 2010. uvoz se utrostručio u usporedbi s 2001., usprkos
smanjenju uvoza do kojeg je došlo 2008. i 2009. zbog utjecaja financijske i gospodarske
krize na građevinski sektor.
Uvoz
ostalih nemetalnih mineralnih proizvoda u EU
(milijuna eura)
Nadalje, prema ICEX-u[7], tijekom razdoblja od
siječnja do studenoga 2012., 85 % cjelokupnog uvoza ostalih
nemetalnih mineralnih proizvoda u svijetu odnosilo se na uvoz u EU.
8.           Zaključno, Komisija
smatra da se otpuštanja u 140 poduzeća uključenih u proizvodne
djelatnosti u NACE 2 rev 2 Odjeljak 23. („proizvodnja ostalih nemetalnih
mineralnih proizvoda“) u regiji NUTS II Comunidad Valenciana (ES52), kako to
zahtijeva članak 2. Uredbe (EZ) br. 1927/2006, može povezati s
velikim strukturnim promjenama u tokovima svjetske trgovine, koji su doveli do
povećanja uvoza u EU ostalih nemetalnih mineralnih proizvoda i do
smanjenja udjela EU-a u proizvodnji ostalih nemetalnih mineralnih proizvoda na
svjetskoj razini.
9.           Do danas je sektor koji
obuhvaća proizvodnju ostalih nemetalnih mineralnih proizvoda bio predmet
četiri zahtjeva za EGF[8],
od kojih je tri podnijela Španjolska nakon otpuštanja u regiji NUTS II
Comunidad Valenciana.
Dokazivanje broja otpuštanja i
usklađenost s kriterijima iz članka 2. točke b)
10.         Španjolska je podnijela ovaj
zahtjev u sklopu intervencijskih kriterija iz članka 2. točka b) Uredbe
(EZ) br. 1927/2006, koji zahtijevaju najmanje 500 otpuštanja u razdoblju od
devet mjeseci u poduzećima koja posluju u istom Odjeljku NACE Revision 2 u
jednoj regiji ili dvije susjedne regije na razini NUTS II u državi članici.

11.         Zahtjev navodi 630 otpuštanja
u 140 poduzeća koja posluju u NACE Revision 2 Odjeljku 23. (Proizvodnja ostalih
nemetalnih mineralnih proizvoda) u regiji NUTS II Comunidad Valenciana (ES52)
tijekom devetomjesečnog referentnog razdoblja od 14. lipnja 2012. do 14.
ožujka 2013. Sva ta otpuštanja izračunata su u skladu s drugom alinejom
drugog stavka članka 2. Uredbe (EZ) br. 1927/2006.
Objašnjenje nepredvidive prirode tih
otpuštanja
12.         Španjolske vlasti tvrde da je
financijska i gospodarska kriza dovela do iznenade propasti gospodarstva uz
ogroman utjecaj na brojne sektore, a posebno na potražnju za građevinarstvom.
U državama poput Španjolske, gdje je godišnja stopa rasta građevinske
djelatnosti bila viša od europskog prosjeka, usporavanje građevinske
djelatnosti već je bilo predviđeno za srednjoročno razdoblje. Međutim,
proizvođači građevinskih materijala nisu mogli predvidjeti kombinaciju
povećanog uvoza građevinskih materijala, koji se utrostručio u
posljednjih 10 godina i iznenadnog i značajnog usporavanja
građevinske djelatnosti kao posljedice financijske i gospodarske krize.
Identifikacija poduzeća u kojima se
provode otpuštanja te ciljane kategorije radnika
13.         Zahtjev se odnosi na 630 otpuštanja
u sljedećih 140 poduzeća.
 Poduzeća i broj otpuštanja
 ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1
 AGC FLAT GLASSS IBERICVA S.A. || 1 || IBERO ALCORENSE S.L. || 4
 ALFARBEN SA || 1 || INDUSTRIAS SEYFE SA || 1
 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1
 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13
 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1
 ARCILLA BLANCA, S.A. || 2 || JOSE MONSERRAT SL || 1
 ARTE Y DISEÑO CERAMICO SA || 1 || JOSECER SL || 1
 AZTECA PRODUCTS & SERVICES SL || 1 || KADENA HOME DESIGN SL || 1
 AZULEJERA ALCORENSE 1, S.L. || 1 || KERABEN GRUPO SA || 1
 AZULEJO ESPAÑOL S.L. || 1 || KERABEN SA || 1
 BALDOCER SA || 1 || KERAKOLL IBERICA, S.A. || 2
 BENESOL, S.L. || 15 || KERAMEX SA || 1
 BLENDCUT SL || 1 || LABORATORIOS DOCTA, S.L. || 1
 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1
 CANTERAS ALICANTINAS SL || 1 || LEVITILE SA || 1
 CEMENTOS LA UNIÓN, S.A. || 18 || MANILUZ S.L || 1
 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6
 CEMEX ESPAÑA S.A. || 54 || MARMOLES NOVELDA SA || 2
 CERACASA, S.A. || 3 || MARMOLES PAREDES, S.L. || 1
 CERAMICA EUROPEA DE FIGUEROLES SL || 1 || MARMOLES TARRAGONA SA || 1
 CERAMICA LA ESCANDELLA SA || 1 || MARSEMOL,S.L. || 1
 CERAMICA LATINA SL || 1 || MAVIDRE S.L. || 1
 CERAMICA NULENSE S.A. || 3 || MAYOLICA AZULEJOS, SL || 2
 CERAMICAS AZAHAR, SAU || 2 || MERCURY CERAMICA, S.L. || 2
 CERAMICAS BELCAIRE SA || 1 || MOSAVIT ALCALATEN SL || 1
 CERAMICAS IBEROALCORENSE, S.L. || 2 || NATUCER S.L. || 1
 CERLAT S.A. || 20 || NAVARTI GRUPO, SA || 1
 CICOGRES SA || 1 || NOVOGRES, S.A. || 1
 CIFRE CERAMICA S.L. || 1 || NUEVAS AUTOMATIZADAS, S.L.U. || 5
 COLOR ESMALT, S.A. || 1 || PERONDA CERAMICAS, S.A. || 1
 COLORKER SA || 1 || PORCELANITE, S.L. || 1
 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3
 COMPACGLAS, S.L. || 1 || PORCELANOSA, S.A. || 5
 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1
 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38
 CORTE CERAMICO LA VALL, S.L. || 1 || PROSART RESINAS, S.L. || 1
 CRIARESA, S.L. || 1 || QUIMICER SA || 1
 CRISTAL CERAMICAS SA || 1 || REAL CERAMICA S.A.U. || 1
 CRISTALERIA BERCA SL || 1 || RECICLADOS VICENTE MALLEN, S.L. || 1
 CRISTALERÍA FORCADELL || 21 || REY-GRES, SL || 1
 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1
 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2
 CRISTALES Y ARTICULOS DE REGALO, S.A. || 1 || ROSA GRES S.L.U. || 1
 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1
 DUNE CERAMICA S.L. || 2 || SAS PREFABRICADOS DE HORMIGON, S.A. || 1
 EMIGRES SL || 1 || SERRAGLASS S.L || 1
 EMPORIO CERAMICO S.L. || 1 || SPANISH TILE FROM NULES, S.A. || 1
 ENDEKA CERAMICS S.A. || 1 || STYLGRAPH HISPANIA SL || 1
 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1
 EQUIPCERAM S.L. || 1 || TAULELL SL || 1
 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33
 ESTUDIO CERAMICO, SL || 1 || THE SIZE SINTERED CERAMICS, S.A. || 1
 EUROATOMIZADO S.A. || 3 || TIERRA ATOMIZADA, S.A. || 15
 EXCLUSIVAS QUIM SL || 1 || TODAGRÉS, S.A. || 43
 FERRAES CERAMICA S.A. || 1 || TORRECID, SL || 1
 FERRO SPAIN, S.A. || 5 || TURGAL CERAMICAS S.L. || 1
 FORTE || 35 || UNDEFA 1, S.L. || 41
 FRANCISCO STRUCH, S.L. || 11 || UNDEFASA SA || 1
 GAMA-DECOR, SA || 1 || UNION VIDRIERA LEVANTE SL || 1
 GEOTECNIA Y CIMIENTOS,S.A. || 1 || UNIVERSAL CERAMICA SL || 1
 GRES CID SL || 6 || UNIXAN XXI, S.A. || 15
 GRESPANIA S.A. || 4 || UNVISA VALENCIA SA || 1
 HALCON CERAMICAS S.A. || 2 || VENIS, S.A. || 2
 HATZ SPAIN S.A. || 1 || VERNI-PRENS S.A. || 1
 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1
 HORMICEMEX S.A || 21 || VIGUETAS CASES, S.L. || 8
 HORMIGONES BUÑOL SL || 3 || VIGUETAS EL SARDINERO, S.L. || 34
 HORMIGONES DEL MAESTRAZGO SAU || 2 || VITROBEN,S.L || 1
 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1
 Ukupno poduzeća: 140 || Ukupno otpuštanja: 630 ||
14.         Svim otpuštenim radnicima bit
će ponuđena mogućnost sudjelovanja u mjerama. Međutim,
španjolske vlasti, na osnovi prethodnog iskustva u upravljanju slučajevima
EGF-a, procjenjuju da će se oko 300 radnika odlučiti sudjelovati u
mjerama EGF-a.
15.         Podjela radnika za koje se
očekuje da će sudjelovati u mjerama je kako slijedi:
 Kategorija || Broj || Postotak
 Muškarci || 267 || 89,0
 Žene || 33 || 11,0
 Građani EU-a || 290 || 96,7
 Građani izvan EU-a || 10 || 3,3
 15-24 godina starosti || 2 || 0,7
 25-54 godina starosti || 243 || 81,0
 55-64 godina starosti || 55 || 18,3
 > 64 godina starosti || 0 || 0
16.         U smislu kategorija zanimanja,
podjela je kako slijedi:
 Kategorija || Broj || Postotak
 Upravljački kadar || 13 || 4,3
 Tehničari || 47 || 15,7
 Činovnici || 2 || 0,7
 Uslužni radnici || 2 || 0,7
 Operateri postrojenja i strojeva || 199 || 66,3
 Osnovna zanimanja || 36 || 12,0
 Pripravnici || 1 || 0,3
17.         U smislu razine obrazovanja[9], podjela je kako slijedi.
 Razina obrazovanja || Broj || Postotak
 Osnovno obrazovanje (do kraja obveznog obrazovanja) || 223 || 74,4
 Srednje škole || 30 || 10,0
 Tercijarno obrazovanje || 39 || 13,0
 Ostalo (neformalno obrazovanje) || 1 || 0,3
 Neobrazovani ili oni koji su rano napustili školu || 7 || 2,3
18.         U skladu s člankom 7.
Uredbe (EZ) br. 1927/2006, Španjolska je potvrdila da se primjenjuje
politika jednakosti između žena i muškaraca kao i zabrana diskriminacije,
te da će se nastaviti primjenjivati tijekom različitih faza provođenja
i posebno pristupa EGF-u.
Opis predmetnog područja, njegovih
tijela i zainteresiranih strana
19.         Područje na koje se otpuštanja
odnose je regija NUTS II Comunidad Valenciana. Od svih španjolskih
poduzeća 11,5 % nalazi se u ovoj regiji. Proizvođački
sektor predstavlja 26 % ukupne zaposlenosti ovdje, dok uslužni sektor
predstavlja 60 %, građevinski 10 % a primarni sektor 4 %. Poslovni
model u Comunidad Valenciani karakterističan je po visokom postotku malih
i srednjih poduzeća specijaliziranih uglavnom za proizvodnju namještaja,
cipela, tekstila, keramike i igračaka. Te su industrije koncentrirane u okruzima
oko ograničenog broja općina.
20.         Glavne
zainteresirane strane su Generalitat Valenciana (autonomna vlada Comunidad
Valenciane) i posebno SERVEF (javni uredi rada autonomne vlade); radnički sindikati
UGT-PV i CCOO-PV; udruga poslodavaca FEDCAM (Savez proizvođača
cementa i građevinskog materijala) i neprofitna udruga FESMAC (Foro
Económico y Social de Materiales de Construcción).
Predviđeni učinak otpuštanja s
obzirom na lokalnu, regionalnu ili ukupnu zaposlenost
21.         Zaposlenost u Comunidad
Valenciani snažno je pogođena krizom. Stopa nezaposlenosti u regiji brzo se
povećala, uz porast s 9,61 % (Q1 2008.) na 29,19 % (Q1 2013.).
Stanje zaposlenosti u pogođenoj regiji čini se posebno osjetljivim, s
obzirom na utjecaj krize, a tradicionalne sektore kao što su tekstilni,
obućarski i građevinski, koji su vrlo važni za gospodarstvo regije.
Stopa
nezaposlenosti u Comunidad Valenciani
Izvor: Encuesta
de Población Activa (EPA)[10]
22.         Španjolska tijela tvrde da
će otpuštanja u NACE Revision 2 Odjeljak 23. u Comunidad
Valenciani dodatno pogoršati stanje nezaposlenosti jer su regija i posebno
provincija Castellón visoko ovisne o ovom sektoru. Koeficijent regionalne
specijalizacije gospodarske djelatnosti u Comunidad Valenciani u pogledu NACE
Revision 2 Odjeljak 23. je 2,074.
23.         Nadalje, broj radnih mjesta
dostupnih u NACE Revision 2 Odjeljak 23. u Comunidad Valenciani
smanjio se za gotovo 40 % od 2008. do 2011.
Iskorištenost
u poduzećima koja posluju u NACE Revision 2 Odjeljak 23.
 u Comunidad Valenciani
Izvor: Sastavljeno
iz podataka INE[11].
Encuesta industrial empresas 2011.
24.         Nakon otpuštanja u Comunidad
Valenciani u drugim sektorima osim NACE Revision 2 Odjeljak 23., Španjolska je
podnijela zahtjeve za financijske doprinose iz EGF-a u ožujku 2010.[12] (tekstil) i srpnju[13] i prosincu 2011.[14] (građevinarstvo i
proizvodnja obuće, svaki zasebno). Nadalje, ovo je treći zahtjev koji
je Španjolska podnijela o otpuštanjima u NACE Revision 2 Odjeljak 23.
u Comunidad Valenciani[15].
Usklađeni paket usluga prilagođenih
potrebama koji treba financirati i specifikacija predviđenih troškova, uključujući
njegovu komplementarnost s djelovanjima koje financiraju strukturni fondovi
25.         Sve sljedeće mjere kombiniraju
se kako bi oblikovale usklađeni paket usluga prilagođenih potrebama
za ponovno uključivanje otpuštenih radnika na tržište rada:
–
Uvodni i informativni sastanci: Ovo je prva mjera koja će biti ponuđena svim otpuštenim
radnicima i uključuje: (1) opće informativne sastanke i individualne
informativne sastanke o vještinama i zahtjevima za osposobljavanje; o dostupnom
savjetovanju i programima osposobljavanja; i o naknadama i poticajima; (2) postupak
upisa.
–
Izrada profila, profesionalno usmjeravanje i
savjetovanje: Uključuje izradu profila radnika
sudionika i planiranje prilagođenog puta ponovnog uključivanja (faza I.),
radionice o tehnikama traženja posla (faza II.), te savjetovanje i
praćenje provedbe podrške prilagođene potrebama tijekom cijelog
razdoblja provedbe.
–      Osposobljavanje. Mjera osposobljavanja
uključit će razne vrste obuke: (1) Strukovna izobrazba
i unapređenje vještina. Strukovna izobrazba će se usmjeriti na
sektore u kojima postoje ili će nastati prilike, kao što su to za osoblje
za brigu o starijim osobama i SSO[16]
za prijevoz putnika, dok unapređenje vještina (odnosno strukovna izobrazba
unutar istog sektora) ima za cilj poboljšati postojeće vještine sudionika.
Unapređenje vještina bit će planirano za ispunjenje budućih
potreba proizvođača ostalih nemetalnih mineralnih proizvoda (npr. ISO 14001
upravljanje okolišem /beton; patologije betona u gotovim elementima; dizajniranje
jednosmjernih ploča prema EHE-08[17],
itd.). Očekuje se sudjelovanje oko 120 radnika u ovom osposobljavanju.
–
(2) Izobrazba
na radnom mjestu. Ova aktivnost strukovne izobrazbe bit će planirana
tako da ispunjava utvrđene potrebe lokalnih poduzeća. Posebna
karakteristika ove aktivnosti osposobljavanja je ta što će osposobljavanje
u učionici biti nadopunjeno izobrazbom na radnom mjestu. Procjenjuje se da
će 60 radnika sudjelovati u ovoj izobrazbi. (3) Promicanje
poduzetništva. Posebne aktivnosti osposobljavanja bit će osigurane za radnike
koji žele osnovati poduzeće. Očekuje se da će 50 radnika
sudjelovati u ovoj izobrazbi. (4) Osposobljavanje u
transverzalnim vještinama. Ponuda osposobljavanja uključit će
osposobljavanje u osobnim vještinama (kao što su to emocionalna inteligencija,
upravljanje promjenama, vodstvo itd.), u informacijskim i komunikacijskim
tehnologijama (IKT), i stranim jezicima. Procjenjuje se da će 170 radnika
sudjelovati u ovoj aktivnosti osposobljavanja.
–
Intenzivna pomoć pri traženju zaposlenja: Uključit će intenzivnu potragu za zaposlenjem, uključujući
potragu za lokalnim i regionalnim prilikama za zapošljavanje i pomoć pri pronalaženju
posla. Bit će izrađena internetska stranica kako bi se radnicima
osigurala online sredstva koja im mogu pomoći u njihovim samostalnim
traženjima posla. Voditelji će pratiti radnike tijekom procesa odabira. Pojedinačni
sastanci s voditeljima će uslijediti kako bi se radnicima pomoglo ponovno uključiti
u tržište rada radi prilagodbe na njihovim novim radnim mjestima.
–
Podrška poduzetništvu: Ovom
se mjerom nastoji pomoći otpuštenim radnicima koji razmišljaju o pokretanju
vlastitih poslova. Podrška je organizirana u tri faze: (1) Savjetovanje
o projektima i inicijativama. Cilj je razviti, proizvesti i usmjeravati održive
poslovne projekte ili projekte samozapošljavanja. Voditelji će
također pokušati pronaći mogućnosti za samozapošljavanje unutar
i izvan mjesta prebivališta radnika i predložiti ih sudionicima u mjeri. (2) Praćenje
prema otvaranju posla. Sastojat će se od vođenja prilagođenog
potrebama tijekom cijelog procesa pokretanja posla (razvoj poslovne ideje, analiza
izvedivosti i pomoć pri izradi poslovnoga plana) i podrške u pogledu
administrativnih zahtjeva. (3) Logistička i financijska podrška.
Odnosi se na prikupljanje sredstava i podršku s administrativnim zahtjevima za
uspješno podnošenje zahtjeva za poticaje radi pokretanja posla. Procjenjuje se
da će 90 radnika sudjelovati u prvoj fazi, 50 radnika u drugoj fazi i 25 radnika
u trećoj fazi.
–
Poticaji. Bit će
četiri vrste poticaja: (1) Poticaj za traženje posla. Radnicima
će biti odobren paušalni iznos od 300 eura za provedbu vlastitog paketa
mjera prilagođenog potrebama u potpunosti. Procjenjuje se da će svi
sudionici primiti ovaj poticaj. (2) Doprinos za troškove
putovanja. Zbog nedostatka odgovarajućeg javnog prijevoza između
mjesta u regiji, sudionici će morati koristiti vlastita vozila za
putovanje od mjesta prebivališta do mjesta gdje će se mjere provoditi. Radnici
koji će sudjelovati u mjerama primit će do 400 eura kao doprinos
za troškove putovanja. Procjenjuje se da će 90 radnika primiti ovaj
poticaj. (3) Poticaji za pronalaženje novog radnog mjesta. Radnici
koji se vrate na tržište rada kao zaposlenici ili samozaposleni radnici primit
će do 700 eura. Procjenjuje se da će 125 radnika primiti ovaj
poticaj. (4) Podrška za pokretanje posla. Radnici koji pokrenu
vlastiti posao primit će do 3 000 eura za pokrivanje troškova
pokretanja. Procjenjuje se da će 25 radnika primiti ovaj poticaj.
26.         Izdaci za provedbu EGF-a, koji
su u zahtjev uključeni u skladu s člankom 3. Uredbe (EZ) br. 1927/2006,
obuhvaćaju aktivnosti upravljanja i nadzora kao i informiranja i promidžbe.
27.         Usluge prilagođene
potrebama koje su predstavile španjolske vlasti aktivne su mjere tržišta rada
unutar prihvatljivih djelovanja utvrđenih člankom 3. Uredbe (EZ) br. 1927/2006.
Španjolske vlasti procjenjuju ukupne troškove na 1 680 000 eura,
od čega 1 600 000 eura za izdatke za usluge prilagođene
potrebama i 80 000 eura (4,76 % ukupnog iznosa) za izdatke za provođenje
EGF-a. Ukupni zatraženi doprinos iz EGF-a iznosi 840 000 eura (50 % ukupnih
troškova).
 Djelovanja || Predviđeni broj ciljanih radnika || Predviđeni trošak po ciljanom radniku (u eurima) (*) || Ukupni troškovi (EGF i nacionalno sufinanciranje) (u eurima) (**)
 Usluge prilagođene potrebama (prvi stavak članka 3. Uredbe (EZ) br. 1927/2006)
 Uvodni i informativni sastanci (Acogida) || 300 || 200 || 60 000
 Izrada profila, profesionalno usmjeravanje i savjetovanje (Orientación) || 300 || 683 || 205 000
 Osposobljavanje (Formación) || 3 00 || 2 233 || 670 000
 Intenzivna pomoć pri traženju posla (Servicios de inserción) || 250 || 990 || 247 500
 Podrška poduzetništvu (Servicios de emprendedurismo) || 90 || 1 433 || 129 000
 Poticaji (Incentivos) || 300 || 961 || 288 500
 Ukupno usluge prilagođene potrebama ||   || 1 600 000
 Izdaci za provođenje EGF-a (treći stavak članka 3. Uredbe (EZ) br. 1927/2006)
 Pripremne aktivnosti ||   || 0
 Upravljanje ||   || 70 000
 Informiranje i promidžba ||   || 5 000
 Aktivnosti nadzora ||   || 5 000
 Ukupno izdaci za provođenje EGF-a ||   || 80 000
 Ukupni predviđeni troškovi ||   || 1 680 000
 Doprinos EGF-a (50 % ukupnih troškova) ||   || 840 000
(*) Da bi se izbjegle decimale, predviđeni
troškovi po radniku su zaokruženi. Međutim, zaokruživanje nema nikakav
utjecaj na ukupni trošak za svaku mjeru, što ostaje kako je navedeno u zahtjevu
koji je podnijela Španjolska.
(**) Ukupni
iznosi se ne slažu zbog zaokruživanja.
28.         Španjolska potvrđuje da
prethodno opisane mjere nadopunjuju djelovanja koja se financiraju iz
strukturnih fondova i da će svako dvostruko financiranje biti
spriječeno.
29.         Glavni ciljevi operativnih
programa ESF-a 2007.-13. za Comunidad Valencianu su promicanje cjeloživotnog
učenja radnika i smanjenje rizika od ranog napuštanja škole, usmjeravajući
se posebno na najranjivije osobe ili osobe izložene riziku od socijalne
isključenosti, uglavnom mlade radnike ili one iznad 45 godina starosti,
žene i osobe s invaliditetom, dok će se mjere EGF-a usmjeriti na bivše
radnike proizvođača nemetalnih mineralnih proizvoda bez primjene bilo
kakvih ograničenja u vezi s dobi, obrazovanjem i dr.
30.         Trajnim praćenjem
provedbe mjera ESF-a i EGF-a sa sličnim ciljevima i radnicima na koje se
odnose izbjeći će se svako preklapanje između mjera ESF-a i EGF-a.
Dan(i) na koje su počele ili
će početi teći usluge prilagođene potrebama ugroženih
radnika
31.         Španjolska je započela s
uslugama prilagođenim potrebama ugroženih radnika uključenih u
usklađeni paket predložen za sufinanciranje EGF-u 22. kolovoza 2013. Ovaj
datum tako predstavlja početak razdoblja prihvatljivosti za svaku
pomoć koja bi se mogla odobriti iz EGF-a.
Postupci pri savjetovanju sa socijalnim
partnerima
32.         Predloženi zahtjev raspravljen
je na nekoliko sastanaka sa socijalnim partnerima navedenim pod gornjom
točkom 20. Tijekom sastanaka održanih 18. siječnja, 7. ožujka i 15.
travnja 2013. sa socijalnim partnerima se savjetovalo o pitanjima poput
sadržaja integriranog paketa mjera; podjele uloga i raspodjele zadaća; i
rasporeda djelovanja.
33.         Španjolska tijela su potvrdila
da su poštovani zahtjevi utvrđeni u nacionalnom zakonodavstvu i zakonodavstvu
EU-a o kolektivnim otpuštanjima.
Informiranje o djelovanjima koja su
obvezna na temelju nacionalnog prava ili prema kolektivnim ugovorima
34.         U pogledu kriterija sadržanih
u članku 6. Uredbe (EZ) br. 1927/2006, španjolska tijela su u svojem
zahtjevu:
·      potvrdila da financijski doprinos iz EGF-a ne zamjenjuje mjere za koje
su odgovorna poduzeća na temelju nacionalnog prava ili kolektivnih ugovora;
·      dokazala da djelovanja osiguravaju podršku za pojedine radnike i neće
se koristiti za restrukturiranje poduzeća ili sektora;
·      potvrdila da se uz prethodno navedene prihvatljive mjere ne prima
pomoć iz drugih financijskih instrumenata EU-a.
Sustavi upravljanja i nadzora
35.         Španjolska je obavijestila
Komisiju da će financijskim doprinosom upravljati i nadzirati ga ista
tijela koja upravljaju i nadziru ESF. Glavna uprava za europske projekte i
fondove Regionalnog ministarstva financija i vlada Comunidad Valenciane[18] bit će posredničko
tijelo za upravljačko tijelo.
Financiranje
36.         Na osnovi zahtjeva iz
Španjolske, predloženi doprinos iz EGF-a usklađenom paketu usluga
prilagođenih potrebama (uključujući izdatke
za provedbu EGF-a) iznosi 840 000 eura, što
predstavlja 50 % ukupnog troška. Komisijina predložena alokacija u okviru
Fonda temelji se na podacima koje je omogućila Španjolska.
37.         S obzirom na najviši iznos
mogućeg financijskog doprinosa iz EGF-a prema članku 10. stavak 1.
Uredbe (EZ) br. 1927/2006, kao i područje primjene za prenamjenu odobrenih
sredstava, Komisija predlaže mobiliziranje EGF-a za prethodno navedeni ukupni
iznos, koji bi se alocirao pod naslovom 1a financijskog okvira.
38.         Predloženi iznos financijskog
doprinosa ostavit će više od 25 % najvišeg godišnjeg iznosa
namijenjenog za EGF dostupnim za alokacije tijekom zadnja četiri mjeseca u
godini, kako to zahtijeva članak 12. stavak 6. Uredbe (EZ) br. 1927/2006.
39.         Predstavljanjem ovog prijedloga
za mobilizaciju EGF-a, Komisija pokreće pojednostavljeni postupak trijaloga,
kako se zahtijeva u Točki 28. Međuinstitucionalnog sporazuma od 17.
svibnja 2006., radi postizanja sporazuma između obje grane
proračunskog tijela u vezi s potrebom korištenja EGF-a i iznosom koji je potreban.
Komisija poziva prvu od dvije grane proračunskog tijela, koja na
odgovarajućoj političkoj razini postigne sporazum o nacrtu prijedloga
mobilizacije, da obavijesti drugu granu i Komisiju o svojim namjerama. U
slučaju neslaganja bilo koje od dvije grane proračunskog tijela, bit
će sazvan službeni trijalog.
40.         Komisija zasebno predstavlja
zahtjev za prijenos kako bi se u proračun iz 2013. uključila odobrena
sredstva za određene preuzete obveze, kako je utvrđeno u Točki 28.
Međuinstitucionalnog sporazuma od 17. svibnja 2006.
Izvor odobrenih sredstava plaćanja
41.         Odobrena sredstva dodijeljena proračunskoj
liniji EGF-a u proračunu za 2013. godinu koristit će se za pokrivanje
iznosa od 840 000 eura potrebnog za postojeći zahtjev.
Prijedlog
ODLUKE EUROPSKOG PARLAMENTA I VIJEĆA
o mobilizaciji Europskog fonda za prilagodbe
globalizaciji u skladu s točkom 28. Međuinstitucionalnog sporazuma od
17. svibnja 2006. između Europskog parlamenta, Vijeća i Komisije o
proračunskoj disciplini i dobrom financijskom upravljanju (zahtjev EGF/2013/004
ES/Comunidad Valenciana građevinski materijali iz Španjolske)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir
Međuinstitucionalni sporazum od 17. svibnja 2006. između Europskog
parlamenta, Vijeća i Komisije o proračunskoj disciplini i dobrom
financijskom upravljanju[19],
a posebno točku 28. sporazuma,
uzimajući u obzir Uredbu (EZ) br. 1927/2006
Europskog parlamenta i Vijeća od 20. prosinca 2006. o osnivanju Europskog
fonda za prilagodbe globalizaciji [20],
a posebno članak 12. stavak 3. uredbe,
uzimajući u obzir prijedlog Euopske
komisije[21],
Budući da:
(1)       Europski fond za prilagodbe
globalizaciji (EGF) uspostavljen je radi osiguravanja dodatne potpore radnicima
koji su postali višak zbog velikih strukturnih promjena u svjetskim trgovinskim
tokovima nastalih zbog globalizacije, te da bi im se pomoglo pri reintegraciji
na tržište rada.
(2)       Međuinstitucionalni
sporazum od 17. svibnja 2006. dopušta mobilizaciju EGF-a unutar najvišeg
godišnjeg iznosa od 500 milijuna eura.
(3)       Španjolska je podnijela
zahtjev za mobilizaciju EGF-a u vezi s otpuštanjima u 140 poduzeća koja
posluju u NACE Revision 2 Odjeljak 23. (Proizvodnja ostalih nemetalnih
mineralnih proizvoda) u regiji NUTS II Comunidad Valenciana (ES52), 22. svibnja
2013. i dopunila ga dodatnim podacima do 17. srpnja 2013. Ovim zahtjevom poštuju
se zahtjevi za utvrđivanje financijskih doprinosa utvrđenih u
članku 10. Uredbe (EZ) br. 1927/2006. Komisija stoga predlaže
mobiliziranje iznosa od 840 000 eura.
(4)       EGF bi stoga bio mobiliziran
radi osiguranja financijskog doprinosa za zahtjev koji je podnijela Španjolska,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2013., mobilizira se Europski fond za prilagodbe
globalizaciji (EGF) i osigurava se iznos od 840 000 eura odobrenih
sredstava za plaćanje i za preuzete obveze.
Članak 2.
Ova se Odluka objavljuje u Službenom listu
Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL C 139, 14.6.2006., str. .
[2]               SL L 406, 30.12.2006., str. 1.
[3]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni Uredbe Vijeća
(EEZ) br. 3037/90 kao i određenih uredbi EZ-a o posebnim statističkim
područjima (SL L 393, 30.12.2006., str. 1.).
[4]               NACE Revision 2 Odjeljak 23. 'Proizvodnja ostalih
nemetalnih mineralnih proizvoda' uključuje: proizvodnju stakla i
proizvoda od stakla, proizvodnju vatrostalnih proizvoda, proizvodnju proizvoda
od gline za građevinarstvo, proizvodnju ostalih proizvoda od porculana i
keramike, proizvodnju cementa, vapna i gipsa, proizvodnju proizvoda od betona,
cementa i gipsa, rezanje, oblikovanje i obradu kamena i proizvodnju brusnih
proizvoda i nemetalnih mineralnih proizvoda d. n.
[5]               U skladu s trećim stavkom članka 3. Uredbe (EZ)
br. 1927/2006.
[6]               EUROSTAT. EU27 Trade since 1988 by SITC [DS-018995].
[7]               Instituto Español de Comercio Exterior – ICEX
(Španjolski zavod za vanjsku trgovinu) www.icex.es.
[8]               EGF/2013/004
Comunidad Valenciana building materials (trenutačni slučaj);
EGF/2009/012 Waterford Crystal, COM(2010) 196;
EGF/2009/014 Comunidad Valenciana ceramics, COM(2010) 216;
EGF/2010/005 Comunidad Valenciana natural stone COM(2010) 617.
[9]               Kategorije zasnovane na međunarodnoj klasifikaciji
obrazovanja (ISCED-97).
[10]             EPA
(istraživanje radne snage)
http://www.datosmacro.com/paro-epa/ccaa/valencia?sector=Tasa-de-paro&sc=EPA-.
[11]             INE, španjolski državni zavod za statistiku.
[12]             EGF/2010/009 ES Comunidad Valenciana textiles. COM(2010) 613.
[13]             EGF/2011/006 ES Comunidad Valenciana construction. COM(2012) 053.
[14]             EGF/2011/020 ES Comunidad Valenciana footwear. COM(2012) 204.
[15]             EGF/2013/004
ES Comunidad Valenciana building materials (trenutačni slučaj);
EGF/2009/014 ES Castellón ceramics. COM(2010) 216;
EGF/2010/005 ES Comunidad Valenciana natural stone. COM(2010) 617.
[16]             Svjedodžba o stručnoj osposobljenosti (SSO) je
svjedodžba kojom se potvrđuje da su određeni profesionalni
vozači prošli tečajeve i testove koje zahtijeva Direktiva 2003/59/EZ.
[17]             EHE je kratica naziva za španjolsko zakonodavstvo o
sigurnosti i izradi betonskih struktura.
[18]             Dirección General de Proyectos y Fondos Europeos de
la Consellería de Hacienda y Administraciones Públicas de la Generalitat
Valenciana.
[19]             SL C 139, 14.6.2006., str. 1.
[20]             SL L 406, 30.12.2006., str. 1.
[21]             SL C […], […], str. […].


				|

		52013PC0674

			Izmijenjeni prijedlog ODLUKE VIJEĆA o potpisivanju, u ime Europske unije i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba, kako bi se uzelo u obzir pristupanje Republike Hrvatske Europskoj uniji /* COM/2013/0674 final - 2013/0322 (NLE) */

			   	OBRAZLOŽENJE
Sporazum od 21. lipnja 1999. između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba, dalje u tekstu
„Sporazum”, stupio je na snagu 1. lipnja 2002.;
Ovaj prijedlog predstavlja pravni instrument
za potpisivanje Protokola uz Sporazum između Europske zajednice i njezinih
država članica, s jedne strane, i Švicarske Konfederacije, s druge strane,
o slobodnom kretanju osoba, kako bi se uzelo u obzir pristupanje Republike
Hrvatske Europskoj uniji (dalje u tekstu „Protokol”).
Prema Aktu o pristupanju
Republike Hrvatske, Hrvatska pristupa međunarodnim sporazumima koje su
potpisale ili sklopile Europska unija i njezine države članice Protokolom
uz te sporazume.
Vijeće je 24. rujna 2012.[1] Komisiji odobrilo
otvaranje pregovora sa Švicarskom kako bi se sklopio predmetni protokol.
Pregovori sa Švicarskom Konfederacijom uspješno su zaključeni parafiranjem
Protokola.
Predloženim
Protokolom uključuje se Republika Hrvatska kao ugovorna stranka Sporazuma,
a EU se obvezuje da dostavi vjerodostojnu inačicu Sporazuma na novom
službenom jeziku EU-a.
Komisija je ocijenila rezultate pregovora
zadovoljavajućima i zahtijeva od Vijeća da usvoji priloženu Odluku o
potpisivanju Protokola.
2013/0322 (NLE)
Izmijenjeni prijedlog
ODLUKE VIJEĆA
o potpisivanju, u ime Europske unije i
njezinih država članica, Protokola uz Sporazum između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba, kako bi se uzelo u
obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 217. u vezi s člankom 218.
stavkom 5. i drugim podstavkom članka 218. stavka 8.,
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
budući da:
(1)       Vijeće je 24. rujna 2012.
ovlastilo Komisiju da započne pregovore sa Švicarskom Konfederacijom radi
sklapanja Protokola uz Sporazum između Europske zajednice i njezinih
država članica, s jedne strane, i Švicarske Konfederacije, s druge strane,
o slobodnom kretanju osoba, kako bi se uzelo u obzir pristupanje Republike Hrvatske
Europskoj uniji. Pregovori su uspješno zaključeni parafiranjem Protokola
koji je priložen ovoj Odluci.
(2)       Prema uvjetima članka 6.
stavka 2. Akta o pristupanju Republike Hrvatske, pristupanje Republike Hrvatske
ovom Sporazumu između Europske zajednice i njezinih država članica, s
jedne strane, i Švicarske Konfederacije, s druge strane, o slobodnom kretanju
osoba, odlučit će se putem protokola uz Sporazum sklopljenom
između Vijeća, u ime Unije i jednoglasno u ime država članica, i
Švicarske Konfederacije.
(3)       Protokol treba potpisati u
ime Europske unije, podložno kasnijem sklapanju.
DONIJELO JE OVU ODLUKU:
Članak 1.
Potpisivanje u ime Europske Unije i njezinih
država članica Protokola uz Sporazum između Europske zajednice i
njezinih država članica, s jedne strane, i Švicarske Konfederacije, s
druge strane, o slobodnom kretanju osoba, kako bi se uzelo u obzir pristupanje
Republike Hrvatske Europskoj uniji odobrava se, podložno kasnijem sklapanju
Protokola.
Tekst Protokola priložen je ovoj Odluci.
Članak 2.
Glavno tajništvo Vijeća uspostavlja
instrument kojim se osobi koju/osobama koje je odredio pregovarač daju sve
potrebne ovlasti za potpisivanje Protokola, podložno njegovu sklapanju.
Članak 3.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
Protokol
uz Sporazum između Europske zajednice i njezinih država članica, s
jedne strane, i Švicarske Konfederacije, s druge strane, o slobodnom kretanju
osoba, o sudjelovanju Republike Hrvatske kao ugovorne stranke nakon njezina
pristupanja Europskoj uniji
Europska unija
i
Kraljevina
Belgija, Republika Bugarska, Češka Republika, Kraljevina Danska, Savezna
Republika Njemačka, Republika Estonija, Irska, Helenska Republika,
Kraljevina Španjolska, Francuska Republika, Talijanska Republika, Republika
Cipar, Republika Latvija, Republika Litva, Veliko Vojvodstvo Luksemburg,
Mađarska, Republika Malta, Kraljevina Nizozemska, Republika Austrija,
Republika Poljska, Portugalska Republika, Rumunjska, Republika Slovenija,
Slovačka Republika, Republika Finska, Kraljevina Švedska i Ujedinjena
Kraljevina Velike Britanije i Sjeverne Irske.
dalje u
tekstu „države članice”,
s
jedne strane,
i
Švicarska
Konfederacija,
dalje u
tekstu „Švicarska“,
s
druge strane,
dalje u
tekstu „ugovorne stranke”,
uzimajući
u obzir Sporazum od 21. lipnja 1999. između Europske zajednice i njezinih
država članica, s jedne strane, i Švicarske Konfederacije, s druge strane,
o slobodnom kretanju osoba (dalje u tekstu „Sporazum”), koji je stupio na snagu
1. lipnja 2002.;
uzimajući
u obzir Protokol od 26. listopada 2004. uz Sporazum od 21. lipnja 1999.
između Europske zajednice i njezinih država članica, s jedne strane,
i Švicarske Konfederacije, s druge strane, o slobodnom kretanju osoba u vezi sa
sudjelovanjem Češke Republike, Republike Estonije, Republike Cipra,
Republike Latvije, Republike Litve, Republike Mađarske, Republike Malte,
Republike Poljske, Republike Slovenije i Slovačke Republike kao ugovornih
stranaka na temelju njihovog pristupanja Europskoj uniji („ Protokol iz 2004.”)
koji je stupio na snagu 1. travnja 2006.,
uzimajući u obzir
Protokol od 24. svibnja 2008. uz Sporazum od 21. lipnja 1999. između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba u vezi sa
sudjelovanjem Republike Bugarske i Rumunjske kao ugovornih stranaka na temelju
njihovog pristupanja Europskoj uniji („Protokol iz 2008.”), koji je stupio na
snagu 1. lipnja 2009.,
uzimajući
u obzir pristupanje Republike Hrvatske Europskoj uniji 1. srpnja 2013.,
budući
da Republika Hrvatska postaje ugovorna stranka Sporazuma,
Sporazumjele
su se o sljedećim odredbama:
Članak 1.
1.
Republika Hrvatska postaje ugovorna stranka Sporazuma.
2. Od
stupanja na snagu ovog Protokola, Hrvatska je obvezana odredbama Sporazuma kao
i sadašnje ugovorne stranke Sporazuma pod uvjetima koji su utvrđeni u ovom
Protokolu.
Članak 2.
Donose se
sljedeće izmjene u glavnom tekstu Sporazuma i njegovom Prilogu I.:
(a)
Hrvatska se dodaje popisu ugovornih stranaka zajedno s Europskom unijom i
njezinim državama članicama.
(b) U članku 10.
Sporazuma sljedeći stavci 1.c, 2.c, 3.c, 4.d, 4.e i 5.c umeću se u na
kraj odgovarajućih stavaka 1.b, 2.b, 3.b, 4.c i 5.b:
„1c. Švicarska može zadržati,
do kraja druge godine nakon stupanja na snagu Protokola uz ovaj Sporazum u vezi
sa sudjelovanjem Republike Hrvatske kao ugovorne stranke, količinska
ograničenja u odnosu na pristup radnika zaposlenih u Švicarskoj i za
samozaposlene osobe koji su Hrvatski državljani za sljedeće dvije
kategorije boravišta: boravišta u razdoblju duljem od četiri mjeseca i
kraćem od godine dana i boravišta u razdoblju koje je jednako ili dulje od
godine dana. Nema ograničenja za boravište koje je kraće od
četiri mjeseca.
Prije isteka navedenog
prijelaznog razdoblja, Zajednički odbor na temelju izvješća Švicarske
razmatra funkcioniranje prijelaznog razdoblja koje se primjenjuje na državljane
Hrvatske na temelju izvješća od strane Švicarske. Po završetku revizije i
najkasnije do isteka gore navedenog razdoblja, Švicarska obavješćuje
Zajednički odbor hoće li nastaviti primjenjivati količinska
ograničenja za radnike zaposlene u Švicarskoj. Švicarska može nastaviti s
primjenom takvih mjera pet godina nakon stupanja na snagu navedenog Protokola. U nedostatku takve obavijesti prijelazno
razdoblje istječe na kraju dvogodišnjeg razdoblja navedenog u prvom
podstavku.
Po završetku prijelaznog
razdoblja određenog u ovom stavku ukidaju se sva kvantitativna
ograničenja primjenjiva na hrvatske državljane. Hrvatska ima pravo uvesti
jednaka količinska ograničenja za švicarske državljane za ista
razdoblja.”
„2c. Švicarska i Hrvatska
mogu zadržati mogu zadržati provjere prvenstva radnika integriranih u redovito
tržište rada te s obzirom na plaće i uvjete rada koji se primjenjuju na
državljane drugih ugovornih stranaka do kraja druge godine nakon stupanja na
snagu Protokola uz ovaj Sporazum u vezi sa sudjelovanjem Republike Hrvatske kao
ugovorne stranke. Istovjetne provjere se mogu zadržati i za osobe koje pružaju
usluge iz članka 5. stavka 1. ovog Sporazuma u sljedeća četiri
sektora: hortikulturi; graditeljstvu,
uključujući s njime povezane grane; zaštitarskim djelatnostima
industrijskom čišćenju (NACE kodovi[2]
01.41, 45.1 do 4, 74.60 i 74.70). Švicarska u
odnosu na pristup svojem tržištu rada tijekom prijelaznih razdoblja navedenih u
stavcima 1.c, 2.c, 3.c i 4.d daje prednost radnicima koji su državljani
Hrvatske u odnosu na radnike koji su državljani država koje nisu države
članice EU-a ni EFTA-e. Provjere prvenstva radnika integriranih u redovito
tržište rada ne primjenjuje se na pružatelje usluga liberaliziranih na temelju
posebnog sporazuma između ugovornih stranaka koji se odnosi na pružanje
usluga (uključujući Sporazum o određenim aspektima javne nabave
u mjeri u kojoj obuhvaća pružanje usluga). Tijekom ovog razdoblja zahtjevi
o stručnosti mogu se zadržati za dozvole boravišta u trajanju kraćem
od četiri mjeseca[3]
i za osobe koje pružaju usluge iz članka 5. stavka 1. ovog Sporazuma u
četiri navedena sektora.
Unutar dvije godine od
stupanja na snagu Protokola uz Sporazum u vezi sa sudjelovanjem Republike
Hrvatske kao ugovorne stranke, Zajednički odbor revidira funkcioniranje
prijelaznih mjera sadržanih u ovom stavku na temelju izvješća koje su
pripremile obje ugovorne stranke koje ih provode. Nakon revizije i najkasnije
dvije godine nakon stupanja na snagu ovog Protokola, ugovorna stranka koja je
provela prijelazne mjere sadržane u ovom stavku te obavijestila Zajednički
odbor o svojoj namjeri da nastavi s primjenom mjera, može ih nastaviti
primjenjivati do kraja pete godine nakon stupanja na snagu gore navedenog
Protokola. U slučaju izostanka takve obavijesti prijelazno razdoblje
istječe na kraju dvogodišnjeg razdoblja utvrđenog u prvom podstavku.
Po završetku prijelaznog
razdoblja iz ovog stavka ukidaju se sva ograničenja navedena u ovom
stavku.”
„3c. Nakon stupanja na snagu
ovog Protokola u vezi sa sudjelovanjem Republike Hrvatske kao ugovorne stranke,
do kraja razdoblja navedenog u stavku 1.c, Švicarska zadržava na godišnjoj osnovi
(pro rata temporis), unutar cjelokupne kvote za radnike iz trećih
zemalja zaposlene u Švicarskoj i za samozaposlene osobe koje su državljani
Hrvatske, minimalan broj novih dozvola boravišta [4] prema sljedećem rasporedu:

 Do || Broj dozvola za razdoblje od godine dana ili više || Broj dozvola za razdoblje dulje od četiri mjeseca i kraće od godine dana
 Prva godina || 54 || 543
 Druga godina || 78 || 748
 Treća godina || 103 || 953
 Četvrta godina || 133 || 1158
 Peta godina || 250 || 2000
„3d. Ako Švicarska i/ili
Hrvatska primijeni na radnike zaposlene na svom području mjere navedene u
stavcima 1.c, 2.c, i 3.c, kao rezultat ozbiljnih poremećaja na njihovim
tržištima rada ili prijetnji od takvih poremećaja, obavješćuju o
nastalim okolnostima Zajednički odbor prije završetka razdoblja iz stavka 1.c.

Zajednički odbor će
odlučiti može li zemlja koja obavješćuje nastaviti s primjenom
prijelaznih mjera na temelju ove obavijesti. Ako se izrazi pozitivno mišljenje,
zemlja koja obavješćuje može nastaviti primjenjivati mjere navedene u
podstavcima 1.c, 2.c, 3.c na radnike zaposlene na svom području do kraja
sedme godine nakon stupanja na snagu navedenog Protokola. U takvom slučaju
godišnji broj dozvola boravišta iz stavka 1.c iznosi:
 Do || Broj dozvola za razdoblje od godine dana ili više || Broj dozvola za razdoblje dulje od četiri mjeseca i kraće od godine dana
 Šesta godina || 260 || 2100
 Sedma godina || 300 || 2300
.”
„4d. Na kraju razdoblja
navedenog u stavcima 1.c i 3.d i do kraja desete godine nakon stupanja na snagu
Protokola uz ovaj Sporazum u vezi sa sudjelovanjem Republike Hrvatske kao
ugovorne stranke primjenjuju se sljedeće odredbe: Ako broj novih dozvola
boravišta za jednu od kategorija navedenih u stavku 1.c izdanih zaposlenim i
samozaposlenim osobama iz Hrvatske u određenoj godini prelazi prosjek od tri
godine koje su prethodile referentnoj godini za više od 10 %, Švicarska
može za razdoblje podnošenja zahtjeva jednostrano ograničiti broj novih
dozvola boravišta za razdoblje od godine dana ili više za zaposlene i
samozaposlene osobe iz Hrvatske na prosjek od tri godine koje su prethodile
godini podnošenja zahtjeva, uz dodatnih 5 %, i broj novih dozvola
boravišta za razdoblje dulje od četiri mjeseca i kraće od godine dana
do prosjeka od tri godine koje su prethodile godini prijave uz dodatnih 10 %.
Dozvole mogu biti ograničene na isti broj za godinu nakon godine prijave.
Odstupajući od
prethodnog podstavka sljedeće odredbe mogu se primijeniti na kraju šeste i
sedme referentne godine: Ako broj novih dozvola boravišta za jednu od
kategorija navedenih u stavku 1.c izdanih zaposlenim i samozaposlenim osobama
iz Hrvatske u određenoj godini prelazi prosjek godine koja je prethodila
referentnoj godini za više od 10 %, Švicarska može za razdoblje podnošenja
zahtjeva jednostrano ograničiti broj novih boravišnih dozvola za razdoblje
od godine dana ili više za zaposlene i samozaposlene osobe iz Hrvatske na
prosjek od tri godine koje su prethodile godini podnošenja zahtjeva, uz
dodatnih 5 %, i broj novih dozvola boravišta za razdoblje dulje od
četiri mjeseca i kraće od godine dana do prosjeka od tri godine koje
su prethodile godini prijave uz dodatnih 10 %. Dozvole mogu biti
ograničene na isti broj za godinu nakon godine prijave.
„4e. Za potrebe stavka 4.d.:
(1) izraz „referentna godina”
godina koja se računa od prvog dana u mjesecu u kojem je Protokol stupio
na snagu;
(2) izraz „godina podnošenja
prijave” odnosi se na godinu nakon referentne godine.”
„5c. Prijelazne odredbe
stavaka 1.c, 2.c, 3.c, i 4.d, a posebno odredbe stavka 2.c koje se odnose na
prvenstvo radnika integriranih u redovito tržište rada te provjere plaća i
uvjeta rada, ne primjenjuju se na zaposlene i samozaposlene osobe koje, u
vrijeme stupanja na snagu Protokola uz ovaj Sporazum u vezi sa sudjelovanjem
Republike Hrvatske kao ugovorne stranke, imaju dozvolu za obavljanje
gospodarske djelatnosti na području ugovornih stranaka. Takve osobe
posebno uživaju profesionalnu i geografsku mobilnost.
Nositelji dozvola boravišta
koje vrijede za razdoblje kraće od godine dana imaju pravo na obnovu
svojih dozvola; iskorištenost količinskih ograničenja ne može se
primijeniti na njih. Nositelji dozvola boravišta koje vrijede za razdoblje
jednako ili dulje od godine dana automatski imaju pravo na produljenje svojih
dozvola. Takve zaposlene i samozaposlene osobe stoga imaju pravo na slobodno
kretanje odobreno osobama s poslovnim nastanom iz osnovnih odredaba ovog
Sporazuma, a posebno njegovog članka 7., od stupanja na snagu ovog
Protokola.
(c) U
članku 27. stavku 2. Priloga I. Sporazumu, upućivanje na „članak
10. stavke 2., 2.a, 2.b, 4.a, 4.b i 4.c” zamjenjuje se upućivanjem na
„članak 10. stavke 2.b, 2.c, 4.c i 4.d.”
Članak 3.
Odstupajući
od članka 25. Priloga I. Sporazumu, primjenjuju se prijelazna razdoblja iz
Priloga I. ovom Protokolu.
Članak 4.
Prilozi II. i III. Sporazumu
izmjenjuju se u skladu s Prilozima 2. i 3. ovog Protokola.
Članak 5.
1. Prilozi 1., 2. i 3. ovom Protokolu njegov su sastavni dio.
2. Ovaj
Protokol, zajedno s Protokolima iz 2004. i 2008. čine sastavni dio ovog
Sporazuma.
Članak 6.
1.
Ugovorne stranke ratificiraju, prihvaćaju ili odobravaju ovaj Protokol u skladu
sa svojim postupcima.
2.
Ugovorne stranke obavještavaju jedna drugu o dovršenju tih postupaka.
Članak 7.
Ovaj
Protokol stupa na snagu prvog dana prvog mjeseca koji slijedi nakon datuma
posljednje obavijesti o ratifikaciji ili odobrenju.
Članak 8.
Ovaj
Protokol ostaje na snazi u istom trajanju i u skladu s istim uvjetima kao i
Sporazum.
Članak 9.
1. Ovaj
Protokol, kao i Izjave koje su mu priložene, sastavljen je u dva primjerka na
bugarskom, hrvatskom, češkom, danskom, nizozemskom, engleskom, estonskom,
finskom, francuskom, grčkom, mađarskom, talijanskom, latvijskom,
litavskom, malteškom, poljskom, portugalskom, rumunjskom, slovačkom,
slovenskom, španjolskom i švedskom jeziku, pri čemu je svaki od tih
tekstova jednako vjerodostojan.
2.
Hrvatske jezične inačice Sporazuma, uključujući njegove
Priloge i Protokole i Završni akt jednako su vjerodostojni. Zajednički odbor osnovan na temelju članka 14. Sporazuma
potvrđuje izvorni tekst Sporazuma na hrvatskom jeziku.
Sastavljeno
u
Prilog 1.
Prijelazne mjere o kupnji poljoprivrednog
zemljišta
Hrvatska može zadržati na snazi sedam godina
od datuma stupanja na snagu ovog Protokola ograničenja iz svojeg
zakonodavstva, važećeg u vrijeme potpisivanja ovog Protokola, o kupnji
poljoprivrednog zemljišta od Švicarskih državljana i pravnih osoba,
utvrđena u skladu sa Švicarskim zakonima. Ni u kojem slučaju ne smije
se prema državljaninu Švicarske prilikom kupnje poljoprivrednog zemljišta
odnositi nepovoljnije nego na datum potpisivanja ovog Protokola ili ne smije se
prema njemu postupati restriktivnije nego prema državljanima zemlje koja nije
ugovorna stranka sporazuma ili ugovorna stanka Sporazuma o Europskom
gospodarskom prostoru.
Na samozaposlene poljoprivrednike koji su
državljani Švicarske i koji se žele nastaniti u Hrvatskoj ne primjenjuju se
odredbe prethodnog podstavka niti bilo koji drugi postupci osim onih koji se
primjenjuju na državljane Hrvatske.
U trećoj godini od dana stupanja na snagu
ovog Protokola provodi se opće preispitivanje ovih prijelaznih mjera. Zajednički
odbor može odlučiti skratiti ili ukinuti prijelazno razdoblje navedeno u
stavku 1.
Ako postoje dostatni dokazi da će nakon
isteka prijelaznog razdoblja biti ozbiljnih poremećaja ili prijetnji
ozbiljnim poremećajem na hrvatskom tržištu poljoprivrednog zemljišta,
Hrvatska će obavijestiti Zajednički odbor prije kraja sedmogodišnjeg
prijelaznog razdoblja navedenog u stavku 1. U takvom slučaju Hrvatska može
nastaviti primjenjivati mjere opisane u u stavku 1. do deset godina nakon
stupanja na snagu ovog Protokola. Ovo produženje može se ograničiti na
odabrana zemljopisna područja koja su posebno pogođena.
Prilog 2.
Prilog II. Sporazumu između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba mijenja se kako
slijedi:
1.           Odjeljak A: U pravne akte iz
točke 1., umeće se sljedeći akt:
Uredba Vijeća (EU) br. 517/2013 od 13.
svibnja, o prilagodbi određenih uredaba i odluka u područjima
slobodnog kretanja robe, slobode kretanja osoba, prava poduzeća, politike
tržišnog natjecanja, poljoprivrede, sigurnosti hrane, veterinarstva i
fitosanitarne politike, prometne politike, energetike, poreza, statistike,
transeuropskih mreža, pravosuđa i temeljnih prava, pravde, slobode i
sigurnosti, okoliša, carinske unije, vanjskih odnosa, vanjske, sigurnosne i
obrambene politike i institucija zbog pristupanja Republike Hrvatske (SL
L 158, 10.6.2013., str. 1).
2.           Za radnike koji su državljani
Republike Hrvatske mjere iz stavka 1. odjeljka o Osiguranju u slučaju
nezaposlenosti Priloga II. Protokolu primjenjuju se do kraja sedme godine nakon
stupanja na snagu ovog Protokola.
Prilog
3.
Prilog III. Sporazumu između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba mijenja se kako
slijedi:
Sljedeće dvije
alineje se dodaju točki 1.a:
-             Akt o pristupanju Republike
Hrvatske (SL L 112 od 24. travnja 2012., str. 10), Prilog III. (Popis
iz članka 15. Akta o pristupanju Republike Hrvatske: prilagodbe akata koje
su donijele institucije - SL L 112 od 24. travnja, str. 41.),
Članak 23. stavak 5.
Direktive 2005/36/EZ zamjenjuje se sljedećim:
„5. Bez obzira na članak 43.b., svaka država
članica priznaje dokaze o formalnoj osposobljenosti za liječnike,
koji omogućuju pristup profesionalnim djelatnostima liječnika s
osnovnom osposobljenošću i liječnika specijalista, kao i dokaze o
formalnoj osposobljenosti za medicinske sestre za opću zdravstvenu njegu,
doktore dentalne medicine, specijaliste dentalne medicine, veterinare,
primalje, farmaceute i arhitekte, koje je državljanima država članica
izdala nekadašnja Jugoslavija, ili čije je osposobljavanje počelo
            (a) za
Sloveniju prije 25. lipnja 1991., i
            (b) za
Hrvatsku, prije 8. listopada 1991.,
kada tijela bilo koje od spomenutih država
članica potvrde da su ti dokazi na njihovom državnom području jednake
pravne valjanosti kao i dokazi o formalnoj osposobljenosti koje izdaju one same
te, za arhitekte, kao dokazi o formalnoj osposobljenosti predviđeni za te
države članice u točki 6. Priloga VI., u vezi s pristupom
profesionalnim djelatnostima i njihovim obavljanjem, za liječnike s
osnovnom osposobljenošću, liječnike specijaliste, medicinske sestre
za opću zdravstvenu njegu, doktore dentalne medicine, specijaliste
dentalne medicine, veterinare, primalje, farmaceute u odnosu na djelatnosti iz
članka 45. stavka 2. i arhitekte u odnosu na djelatnosti iz članka 48.
Uz takvu potvrdu treba priložiti i potvrdu koju su
izdala ta ista tijela, a u kojoj se navodi da su te osobe učinkovito i
zakonito obavljale djelatnost o kojoj je riječ na njihovom državnom
području najmanje tri godine za redom, unutar pet godina prije dana
njezinog izdavanja.”
U Direktivu 2005/36/EEZ
umeće se članak 43.b:
„Stečena prava za primalje ne primjenjuju se
na sljedeće osposobljenosti stečene u Hrvatskoj prije 1. srpnja 2013.:
viša medicinska sestra ginekološko‑opstetričkog smjera, medicinska
sestra ginekološko-opstetričkog smjera, viša medicinska sestra primaljskog
smjera, medicinska sestra primaljskog smjera, ginekološko-opstetrička
primalja i primalja.”
–
Direktiva Vijeća 2013/25/EU od 13. svibnja 2013.
o prilagođavanju određenih direktiva u području prava poslovnog
nastana i slobode pružanja usluga zbog pristupanja Republike Hrvatske (SL
L 158 od 10. lipnja 2013., str. 368), Prilog dio A
Sljedeća alineja
dodaje se točki 2.a:
–
Direktiva Vijeća 2013/25/EU od 13. svibnja 2013.
o prilagođavanju određenih direktiva u području prava poslovnog
nastana i slobode pružanja usluga zbog pristupanja Republike Hrvatske ( SL
L 158 od 10. lipnja 2013., str. 368), Prilog dio B stavak 1.
Sljedeća alineja
dodaje se točki 3.a:
–
Direktiva Vijeća 2013/25/EU od 13. svibnja 2013.
o prilagođavanju određenih direktiva u području prava poslovnog
nastana i slobode pružanja usluga zbog pristupanja Republike Hrvatske ( SL
L 158 od 10. lipnja 2013., str. 368), Prilog dio B (2)
Sljedeća alineja
dodaje se točki 5.a.:
–
Direktiva Vijeća 2013/25/EU od 13. svibnja 2013.
o prilagođavanju određenih direktiva u području prava poslovnog
nastana i slobode pružanja usluga zbog pristupanja Republike Hrvatske ( SL
L 158 od 10. lipnja 2013., str. 368), Prilog dio C

IZJAVA ŠVICARSKE O SAMOSTALNIM MJERAMA OD DATUMA
POTPISIVANJA
Švicarska će omogućiti privremeni
pristup svom tržištu rada građanima Republike Hrvatske na temelju svojeg
nacionalnog zakonodavstva prije stupanja na snagu prijelaznih mjera sadržanih u
ovom Protokolu. Zbog toga će Švicarska otvoriti posebne kvote za
kratkoročne i dugoročne radne dozvole, kako je određeno u članku
10. stavku 1. ovog Sporazuma, u korist građana Republike Hrvatske od
datuma potpisivanja ovog Protokola. Kvote će se sastojati od 50
dugoročnih dozvola i 450 kratkoročnih dozvola godišnje. Uz to će
se dodatnih 1 000 kratkoročnih radnika godišnje primiti na boravak
kraći od četiri mjeseca.
[1]               Odluka Vijeća kojom se Komisiji odobrava otvaranje
pregovora sa Švicarskom Konfederacijom kako bi se prilagodio Sporazum
između Europske zajednice i njezinih država članica, s jedne strane,
i Švicarske Konfederacije, s druge strane, o slobodnom kretanju osoba, zbog
sudjelovanja Hrvatske, kao ugovorne stranke, s obzirom na proširenje Europske
unije (dok. Vijeća 12864/12 LIMITED).
[2]               NACE:
Uredba Vijeća (EEZ) br. 3037/90 od 9. listopada 1990. o
statističkoj klasifikaciji gospodarskih djelatnosti u Europskoj zajednici
(SL L 293, 24.10.1990., str. 1.)
[3]               Radnici mogu zatražiti
kratkoročne dozvole boravišta unutar kvota navedenih u podstavku 3.c za
razdoblja kraća od četiri mjeseca.
[4]               Ove će se dozvole odobriti
uz kvote navedene u članku 10. ovog Sporazuma koje su rezervirane za
zaposlene i samozaposlene osobe koje su državljani država članica u
vrijeme potpisivanja ovog Sporazuma (21. lipnja 1999.) i država članica
koje su postale ugovorne stranke ovog Sporazuma na temelju Protokola iz 2004. i
2008. Ove dozvole služe i kao dodatak dozvolama koje su odobrene
postojećim bilateralnim sporazumom o razmjeni vježbenika između
Švicarske i novih država članica.


				|

		52014PC0197

			Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda /* COM/2014/0197 final - 2014/0111 (NLE) */

			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a integrirat će
sve relevantno zakonodavstvo Unije u Sporazum o EGP-u što je prije moguće
nakon njegova donošenja te također omogućiti sudjelovanje država
članica EGP-a i EFTA-e u akcijama, aktivnostima ili programima EU-a
relevantnima za EGP.
Člankom 78. Sporazuma o EGP-u
predviđa se da će ugovorne stranke ojačati i proširiti suradnju
u okviru aktivnosti Unije na području, između ostalog, socijalne
politike.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Cilj nacrta Odluke Zajedničkog odbora
EGP-a (priložen predloženoj Odluci Vijeća) jest izmjena Protokola 31 uz
Sporazum o EGP-u o suradnji na posebnim područjima izvan područja
četiriju sloboda kako bi se proširila suradnja ugovornih stranaka u
području društvene suradnje.
Konkretnije, Uredba (EU) br. 1296/2013
Europskog parlamenta i Vijeća od 11. prosinca 2013. o Programu Europske
unije za zapošljavanje i socijalne inovacije i izmjeni Odluke
br. 283/2010/EU o uspostavi Europskog mikrofinancijskog instrumenta za
zapošljavanje i socijalnu uključenost – Progress[1], uključuje se u
Sporazum o EGP-u kako bi se državama članicama EGP-a i EFTA-e
omogućilo sudjelovanje u odabranim potprogramima Programa Europske unije
za zapošljavanje i socijalne inovacije (EaSI).
Članak 15. stavak 1. Protokola
31 uz Sporazum o EGP-u pravna je osnova za sudjelovanje država članica
EGP-a i EFTA-e u različitim aktivnostima Unije u okviru EURES-a.
Članak 15. stavak 2. pravna je osnova za financijske doprinose u
tom pogledu. Od 1. siječnja 2014., financiranje u okviru EURES-a odvijat
će se u sklopu Programa Europske unije za zapošljavanje i socijalne inovacije.
Budući da će Program biti uključen u članak 15.
stavak 8., budući financijski doprinosi davat će se u skladu s
člankom 15. stavkom 6. Nacrtom Odluke Zajedničkog odbora
stoga se izmjenjuje članak 15. stavak 2., kako bi se pojasnilo
da će se ova odredba primjenjivati samo na aktivnosti provedene prije
stupanja na snagu Programa 1. siječnja 2014.
U tekstu prilagodbe u Prilogu pojašnjava se da
Lihtenštajn ne sudjeluje u Programu te stoga ni financijski ne doprinosi
programu.
Norveška će
sudjelovati u potprogramu EURES u okviru programa. U kasnijoj se fazi može dati
prednost opsežnijem sudjelovanju. Ako to bude slučaj, predložit će se
nova Odluka Zajedničkog odbora EGP-a kako bi se proširilo sudjelovanje
Norveške.
Protokol 31 uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.
3.           PRAVNI ELEMENTI PRIJEDLOGA
Članak 1. stavak 3. Uredbe
Vijeća (EZ) br. 2894/94 o rješenjima za provedbu Sporazuma o EGP-u
predviđa da Vijeće utvrđuje stajalište o takvim Odlukama koje je
potrebno donijeti u ime Unije, na prijedlog Komisije.
Komisija Vijeću na donošenje daje Nacrt
Odluke Zajedničkog odbora EGP-a koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
2014/0111 (NLE)
Prijedlog
ODLUKE VIJEĆA
o stajalištu koje treba donijeti, u ime
Europske unije, u Zajedničkom odboru EGP-a o izmjeni Protokola 31 uz
Sporazum o EGP-u o suradnji u posebnim područjima izvan četiriju
sloboda

VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 46. točku (d), članak
149., članak 153. stavak 2. točku (a), članak 175. stavak 3. i
članak 218. stavak 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. u vezi s rješenjima za provedbu
Sporazuma o Europskom gospodarskom području[2],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Protokol 31 uz Sporazum o
Europskom gospodarskom prostoru (dalje u tekstu „Sporazum o EGP-u”) sadrži
posebne odredbe i rješenja o suradnji u specifičnim poljima izvan
četiri slobode,
(2)       Primjereno je proširiti
suradnju ugovornih stranaka Sporazuma o EGP-u kako bi se uključila Uredba
(EU) br. 1296/2013 Europskog parlamenta i Vijeća od 11. prosinca
2013.  o Programu Europske unije za zapošljavanje i socijalne inovacije i
izmjeni Odluke br. 283/2010/EU o uspostavi Europskog mikrofinancijskog
instrumenta za zapošljavanje i socijalnu uključenost – Progress[3].
(3)       Protokol 31 uz Sporazum o
EGP-u treba stoga izmijeniti kako bi se omogućila provedba te proširene
suradnje od 1. siječnja 2014.,
(4)       Stajalište Unije u
Zajedničkom odboru EGP-a trebalo bi se temeljiti na priloženom nacrtu
Odluke,
DONIJELO JE OVU ODLUKU:
Članak 1.
Stajalište koje će Unija zauzeti u
Zajedničkom odboru EGP-a o predloženoj izmjeni Protokola 31 uz Sporazum o
EGP-u temelji se na nacrtu Odluke Zajedničkog odbora EGP-a priloženom ovoj
Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu,
                                                                       Za
Vijeće
                                                                       Predsjednik
[1]               SL L 347, 20.12.2013., str. 238.
[2]               SL L 305, 30.11.1994., str. 6.
[3]               SL L 347, 20.12.2013., str. 238.
PRILOG
ODLUCI ZAJEDNIČKOG ODBORA EGP-a br. .../2014
o
izmjeni Protokola 31 uz Sporazum o EGP-u
o suradnji na posebnim područjima izvan područja četiriju
sloboda
ZAJEDNIČKI ODBOR EGP-a,
Uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove članke 86. i
98.,
budući da:
(1)
Primjereno je proširiti suradnju ugovornih stranaka
Sporazuma o EGP-u kako bi se uključila Uredba (EU) br. 1296/2013
Europskog parlamenta i Vijeća od 11. prosinca 2013. o Programu Europske unije
za zapošljavanje i socijalne inovacije i izmjeni Odluke br. 283/2010/EU o
uspostavi Europskog mikrofinancijskog instrumenta za zapošljavanje i socijalnu
uključenost – Progress[1],
(2)
Protokol 31 uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.,
DONIJELO JE OVU ODLUKU:
Članak 1.
Članak 15. Protokola 31 uz Sporazum o
EGP-u mijenja se kako slijedi:
1.           U stavku 2. riječi „koje budu
izvršene prije 1. siječnja 2014.,” dodaju se nakon riječi „stavku
1.”.
2.           U stavku 8. dodaje se sljedeće:
„-      32013 R 1296: Uredba (EU)
br. 1296/2013 Europskog parlamenta i Vijeća od 11. prosinca 2013. o
Programu Europske unije za zapošljavanje i socijalne inovacije i izmjeni Odluke
br. 283/2010/EU o uspostavi Europskog mikrofinancijskog instrumenta za
zapošljavanje i socijalnu uključenost – Progress (SL L 347,
20.12.2013., str. 238.).
Lihtenštajn se izuzima
iz sudjelovanja i financijskog doprinosa programu. Norveška sudjeluje i
financijski doprinosi samo potprogramu EURES programa.”
3.           Tekst stavka 5. zamjenjuje se
sljedećim:
Države članice EFTA-e sudjeluju u
aktivnostima Zajednice iz prve alineje stavka 8. od 1. siječnja 1999., u
aktivnostima iz druge alineje od 1. siječnja 2003. i u aktivnostima iz
treće alineje od 1. siječnja 2014.”
Članak 2.
Ova Odluka stupa na snagu na dan nakon
posljednje obavijesti u skladu s članku 103. stavku 1. Sporazuma o EGP-u*.
Primjenjuje
se od 1. siječnja 2014.
Članak 3.
Ova se Odluka objavljuje u odjeljku o EGP-u i
u Dodatku o EGP-u u Službenom listu Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik

                                                                       Tajnici
                                                                       Zajedničkog
odbora EGP-a

[1]               SL L 347, 20.12.2013., str. 238.
*               [Ustavni zahtjevi nisu navedeni.] [Ustavni zahtjevi su
navedeni.]


				|

		52013PC0878

			Prijedlog ODLUKE VIJEĆA o potpisivanju, u ime Europske unije, Sporazuma s Kraljevinom Norveškom o načinima njezina sudjelovanja u Europskom potpornom uredu za azil /* COM/2013/0878 final - 2013/0428 (NLE) */

			   	OBRAZLOŽENJE
1.           KONTEKST PRIJEDLOGA
Uredbom (EU) br. 439/2010 osnovan je Europski
potporni ured za azil[1]
u cilju jačanja praktične suradnje između država članica u
području azila, provedbe Zajedničkog europskog sustava azila i
pružanja potpore državama članicama čiji su sustavi za azil i prihvat
pod posebnim pritiskom.
U uvodnoj izjavi 24. Uredbe predviđeno je
da „Potporni
bi ured, kako bi ispunio svoju svrhu, trebao biti otvoren za sudjelovanje
zemalja koje su s Unijom sklopile sporazume na temelju kojih su usvojile i
primjenjuju pravo Unije u području koje je obuhvaćeno ovom Uredbom, a
posebno Irske, Lihtenštajna, Norveške i Švicarske“. Te se zemlje nazivaju „pridružene zemlje“.
U skladu s tim, člankom 49. stavkom 1.
Uredbe propisano je da „Potporni ured otvoren je za sudjelovanje Islanda, Lihtenštajna,
Norveške i Švicarske kao promatrača. Sklapaju se aranžmani u kojima se
posebno određuje narav, opseg i način sudjelovanja tih zemalja u radu
Potpornog ureda. Takvi aranžmani uključuju odredbe o sudjelovanju u
inicijativama Potpornog ureda, u financijskim doprinosima i u osoblju. U
pogledu osoblja, ti aranžmani, u svakom slučaju, moraju biti u skladu s
Pravilnikom o osoblju.“
Sudjelovanje pridruženih zemalja u radu
Potpornog ureda nije samo logičan korak s obzirom na njihovu
uključenost u Dublinski sustav, već ima i jasnu dodanu vrijednost za
usluge potpore koje nudi Potporni ured kao što su: razmjena najbolje prakse i
stručnosti, trajna potpora Potpornog ureda i potpora u hitnim slučajevima,
prikupljanje i analiza informacija u Potpornom uredu, sustav pravovremenog
obavješćivanja i pripravnosti Potpornog ureda.
Na osnovi toga, Komisija je 1. srpnja 2011.
preporučila Vijeću da ovlasti Komisiju da započne pregovore s
Islandom, Norveškom, Švicarskom i Lihtenštajnom o međunarodnim sporazumima
kojima će se utvrditi takvi sporazumi.
Komisija je 27. siječnja 2012. primila
odobrenje Vijeća da započne pregovore s Islandom, Norveškom,
Švicarskom i Lihtenštajnom o rješenjima za načine sudjelovanja tih zemalja
u EASO-u.
Pregovori su se odvijali zajednički sa
svim pridruženim zemljama. Održana su četiri kruga pregovora. Konačni
tekst nacrta Sporazuma s Norveškom parafiran je 28. lipnja 2013.
Države su članice o tome obaviještene i
konzultirane u okviru mjerodavnih Radnih skupina Vijeća.
Sa strane Unije, pravnu osnovu Sporazuma
čine članak 74. i članak 78. stavci 1. i 2. u vezi s
člankom 218. Ugovora o funkcioniranju Europske unije (UFEU).
Prijedlog u nastavku predstavlja pravni
instrument za potpisivanje Sporazuma. Vijeće o tome odlučuje
kvalificiranom većinom.
2.           REZULTATI PREGOVORA
Komisija smatra da su ciljevi koje je
Vijeće odredilo u pregovaračkim direktivama postignuti te da je Uniji
nacrt Sporazuma prihvatljiv.
Njegov konačan sadržaj može se sažeti
kako slijedi:
Nacrtom Sporazuma predviđa se potpuno
sudjelovanje Norveške u aktivnostima Potpornog ureda [članak 1.],
sudjelovanje u Upravnom odboru Potpornog ureda kao promatrač i bez prava
glasa [članak 2.], godišnji financijski doprinosi Norveške proračunu
Potpornog ureda godišnjim iznosom koji se izračunava u skladu s njezinim
BDP-om kao postotak BDP-a svih država koje sudjeluju u radu Potpornog ureda
[članak 3. i Prilog I.].
Osim toga, Norveška je prihvatila odredbe o
mogućem povećanju doprinosa u slučaju povećanja doprinosa
Unije [članak 3. i Prilog I.];
Nadalje, u nacrtu Sporazuma predviđa se
osnivanje odbora sastavljenog od predstavnika Komisije i pridruženih zemalja. U
svrhu učinkovitosti, taj se odbor sastaje zajedno s odgovarajućim
odborima osnovanima s drugim pridruženim zemljama koje sudjeluju na temelju
članka 49. stavka 1. Uredbe. Odbor nije spomenut u pregovaračkim
direktivama i njegovo su osnivanje zatražile pridružene zemlje u svrhu razmjene
informacija i praćenja odgovarajuće provedbe Sporazuma [članak 11.].
Konačno, sporazumom se predviđa
mogućnost privremene primjene nakon potpisivanja [članak 13 stavak 3.].

3.           UTJECAJ NA PRORAČUN
U članku 3. i Prilogu I. nacrta Sporazuma
sadržane su odredbe o godišnjim financijskim doprinosima Norveške
proračunu Potpornog ureda i njihovoj mogućoj prilagodbi situaciji iz
Priloga I.
4.           ZAKLJUČAK
U svjetlu gore navedenih rezultata, Komisija
predlaže da Vijeće odluči da se potpiše Sporazum između Europske
unije i Norveške o načinima njezina sudjelovanja u Europskom potpornom
uredu za azil u ime Unije i da ovlasti Komisiju da imenuje osobu/osobe ovlaštenu/ovlaštene
potpisati sporazum u ime Unije.
2013/0428 (NLE)
Prijedlog
ODLUKE VIJEĆA
o potpisivanju, u ime Europske unije,
Sporazuma s Kraljevinom Norveškom o načinima njezina sudjelovanja u
Europskom potpornom uredu za azil
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 74. i članak 78. stavak 1. i 2.,
u vezi s člankom 218. stavkom 5.,
uzimajući u obzir prijedlog Europske
komisije,
budući da:
(1)       U članku 49. stavku 1.
Uredbe (EU) br. 439/2010 Europskog parlamenta i Vijeća od 19. svibnja 2010.
o osnivanju Europskog potpornog ureda za azil[2]
propisano je da je Potporni ured otvoren za sudjelovanje Islanda, Lihtenštajna,
Norveške i Švicarske kao promatrača. Osim toga, sklapaju se sporazumi u
kojima se posebno određuje narav, opseg i način sudjelovanja tih
zemalja u radu Potpornog ureda.
(2)       Dana 27. siječnja 2012.
Vijeće je ovlastilo Komisiju da započne pregovore s Norveškom o Sporazumu
o načinima njezine suradnje u Potpornom uredu. Pregovori su uspješno
okončani parafiranjem Sporazuma 28. lipnja 2013.
(3)       Sporazum bi u ime Unije
trebao potpisati pregovarač podložno njegovu sklapanju na kasniji datum.
(4)       Kako je navedeno u uvodnoj
izjavi 21. Uredbe (EU) br. 439/2010, Ujedinjena Kraljevina i Irska sudjeluju u
Uredbi i ona se na njih primjenjuje. One bi stoga trebale primijeniti
članak 49. stavak 1. Uredbe sudjelujući u donošenju ove Odluke.
Ujedinjena Kraljevina i Irska stoga sudjeluju u donošenju ove Odluke.
(5)       Kako je navedeno u uvodnoj
izjavi 22. Uredbe (EU) br. 439/2010, Danska ne sudjeluje u Uredbi i ona se na
nju ne primjenjuje. Danska stoga ne sudjeluje u ovoj Odluci.
DONIJELO JE OVU ODLUKU:
Članak 1.
Ovime se u ime Unije odobrava potpisivanje
Sporazuma između Europske unije i Norveške o načinima njezina sudjelovanja
u Europskom potpornom uredu za azil, podložno sklapanju navedenog Sporazuma.
Tekst Sporazuma koji će se potpisati
priložen je ovoj Odluci.
Članak 2.
Ovime se ovlašćuje Komisija da odredi
osobu/osobe koja/koje će biti ovlaštena/ovlaštene  potpisati Sporazum u
ime Unije.
Članak 3.
Do završetka formalnih postupaka za njegovo
sklapanje, Sporazum se primjenjuje privremeno u skladu s njegovim člankom 13.
stavkom 3.
Sastavljeno u Bruxellesu
                                                                       Za
Vijeće
                                                                       Predsjednik
PRILOG
SPORAZUM
između Europske unije i
Kraljevine Norveške o načinima njezina sudjelovanja u
Europskom potpornom uredu za azil
EUROPSKA UNIJA, dalje u tekstu „EU”,
s jedne strane, i
KRALJEVINA NORVEŠKA, dalje u tekstu „Norveška”,
s druge strane,
uzimajući
u obzir članak 49. stavak 1. Uredbe (EU) br. 439/2010 Europskog parlamenta
i Vijeća od 19. svibnja 2010. o osnivanju Europskog potpornog ureda za
azil[3], dalje u tekstu „Uredba”,
budući
da:
(1) U Uredbi je navedeno da je, kako bi
ispunio svoju svrhu, Europski potporni ured za azil, dalje u tekstu „Potporni ured”, otvoren za
sudjelovanje zemalja koje su sklopile sporazume s EU-om kojima su prihvatile i
primjenjuju pravo EU-a u području na koje se primjenjuje ova Uredba,
odnosno Islanda, Lihtenštajna, Norveške i Švicarske, u daljnjem tekstu „pridružene zemlje”,
(2) Norveška je sklopila s EU-om sporazume na
temelju kojih je prihvatila i primjenjuje pravo EU-a u području na koje se
primjenjuje Uredba, posebno Sporazum između Europske zajednice i Republike
Islanda i Kraljevine Norveške o kriterijima i mehanizmima za određivanje
države nadležne za razmatranje zahtjeva za azil podnesenog u državi
članici ili u Islandu ili Norveškoj[4],
SPORAZUMJELE SU SE KAKO SLIJEDI:
Članak 1.
Opseg sudjelovanja
Norveška potpuno sudjeluje u
radu Potpornog ureda i ima pravo dobivati potporu od Potpornog ureda u skladu s
Uredbom i uvjetima iz ovog Sporazuma.
Članak 2.
Upravni odbor
Norveška ima svog
predstavnika u Upravnom odboru Potpornog ureda u svojstvu promatrača bez
prava glasa.
Članak 3.
Financijski doprinos
1. Norveška doprinosi prihodu Potpornog ureda godišnjim iznosom koji se
izračunava u skladu s njezinim bruto domaćim proizvodom (BDP) kao
postotak BDP-a svih sudjelujućih država u skladu s formulom opisanom u
Prilogu I.
2. Financijski doprinos iz stavka 1. primjenjuje se sljedećeg dana
od dana stupanja na snagu ili od početka privremene primjene ovog
Sporazuma u skladu s člankom 13. stavkom 3. Sporazuma. Prvi financijski
doprinos smanjuje se razmjerno preostalom trajanju godine nakon stupanja na
snagu ili početka privremene primjene ovog Sporazuma.
Članak 4.
Zaštita podataka
1. Prilikom primjene ovog Sporazuma Norveška obrađuje podatke u
skladu s Direktivom 95/46/EZ Europskog parlamenta i Vijeća od 24.
listopada 1995. o zaštiti pojedinaca u vezi s obradom osobnih podataka i o slobodnom
protoku takvih podataka.[5]
2. Za potrebe ovog Sporazuma, na obradu osobnih podataka u Potpornom
uredu primjenjuje se Uredba (EZ) br. 45/2001 Europskog parlamenta i
Vijeća od 18. prosinca 2000. o zaštiti osoba u vezi s obradom osobnih
podataka u institucijama i tijelima Zajednice i o slobodnom kretanju takvih
podataka[6].
3. Norveška poštuje pravila o povjerljivosti dokumenata Potpornog ureda
kako je propisano u Poslovniku Upravnog odbora.
Članak 5.
Pravni status
Potporni je ured prema
norveškom zakonodavstvu pravna osoba te u Norveškoj uživa najširu pravnu
sposobnost koju pravnim osobama dodjeljuje norveško zakonodavstvo. On poglavito
može stjecati ili prodavati pokretnu i nepokretnu imovinu, te može biti stranka
u sudskom postupku.
Članak 6.
Odgovornost
Na odgovornost Potpornog
ureda primjenjuje se članak 45. stavci 1., 3. i 5. Uredbe.
Članak 7.
Sud
Norveška priznaje nadležnost
Suda Europske unije nad Potpornim uredom, kako je predviđeno u članku
45. stavcima 2. i 4. Uredbe.
Članak 8.
Osoblje Potpornog ureda
1. U skladu s člankom 38. stavkom 1. i člankom 49. stavkom 1.
Uredbe, na državljane Norveške koji se zapošljavaju kao osoblje Potpornog ureda
primjenjuju se Pravilnik o osoblju za dužnosnike i Uvjeti zaposlenja ostalih
službenika Europske unije, pravila koja su institucije Europske unije zajedno
donijele u svrhu primjene Pravilnika o osoblju te pravila koja je donio Potporni
ured u skladu s člankom 38. stavkom 2. Uredbe.
2. Odstupajući od članka 12. stavka 2. točke (a) i
članka 82. stavka 3. točke (a) Uvjeta zaposlenja ostalih službenika
Europske unije, državljane Norveške koji uživaju sva prava građana izvršni
direktor Potpornog ureda može zaposliti u skladu s postojećim pravilima za
odabir i zapošljavanje osoblja koje je donio Potporni ured.
3. Članak 38. stavak 4. Uredbe primjenjuje se mutatis mutandis
na državljane Norveške.
4. Državljani Norveške ne mogu biti imenovani na mjesto izvršnog
direktora Potpornog ureda.
Članak 9.
Povlastice i imuniteti
Norveška na Potporni ured i
na njegove zaposlenike primjenjuje Protokol o povlasticama i imunitetima
Europske unije[7] kao i sva druga pravila donesena u skladu s ovim Protokolom koja se
odnose na pitanja zaposlenika Potpornog ureda.
Članak 10.
Borba protiv prijevare
Primjenjuju se odredbe iz
članka 44. Uredbe i Europski ured za borbu protiv prijevare (OLAF) i
Revizorski sud mogu izvršavati ovlasti koje su na njih prenesene.
OLAF i Revizorski sud pravovremeno obavještavaju
Riksrevisjonen o namjeri provedbe terenskih provjera ili revizija koje,
ako tako žele norveška tijela vlasti, mogu provoditi zajedno s Riksrevisjonenom.
Članak 11.
Odbor
1. Odbor, koji se sastoji od predstavnika Europske komisije i Norveške
prati pravilnu provedbu Sporazuma i osigurava kontinuirano davanje podataka i
razmjenu stajališta na tu temu. Iz praktičnih razloga, taj se odbor sastaje
zajedno s odgovarajućim odborima osnovanima s drugim pridruženim zemljama
koje sudjeluju na temelju članka 49. stavka 1. Uredbe. Odbor se sastaje na
zahtjev Norveške ili Europske komisije. O radu odbora obavješćuje se
Upravni odbor Potpornog ureda.
2. U odboru se razmjenjuju informacije i stajališta o predviđenom
zakonodavstvu EU-a, koje izravno utječe na Uredbu ili ju izmjenjuje ili se
očekuje da će imati utjecaj na financijski doprinos iz članka 3.
ovog Sporazuma.
Članak 12.
Prilog
Prilog I. ovom Sporazumu
čini sastavni dio Sporazuma.
Članak 13.
Stupanje na snagu
1. Ugovorne stranke odobravaju ovaj Sporazum u skladu sa svojim
postupcima. One obavještavaju jedna drugu o okončanju tih postupaka.
2. Ovaj Sporazum stupa na snagu prvog dana prvog mjeseca koji slijedi
nakon dana zadnje obavijesti iz stavka 1.
3. Nakon potpisivanja ovog Sporazuma, ugovorne stranke mogu izjaviti na
temelju uzajamnog dogovora da će se on primjenjivati privremeno nakon dana
potpisa.
Članak 14.
Raskid i važenje
1. Ovaj se Sporazum sklapa na neodređeno razdoblje.
2. Svaka ugovorna stranka može, nakon savjetovanja s Odborom, raskinuti
ovaj Sporazum obavješćivanjem druge ugovorne stranke. Ovaj Sporazum
prestaje važiti šest mjeseci od dana takve obavijesti.
3. Sporazum se raskida u slučaju raskida Sporazuma između
Europske zajednice i Republike Islanda i Kraljevine Norveške o kriterijima i
mehanizmima za utvrđivanje države koja je odgovorna za razmatranje
zahtjeva za azil koji je podnesen u jednoj od država članica ili u
Norveškoj ili Islandu.
4. Ovaj je Sporazum sastavljen u jednom izvorniku na bugarskom,
češkom, danskom, engleskom, estonskom, finskom, francuskom, grčkom,
hrvatskom, latvijskom, litavskom, mađarskom, malteškom, nizozemskom, njemačkom,
poljskom, portugalskom, rumunjskom, slovačkom, slovenskom, španjolskom,
švedskom, talijanskom i norveškom jeziku, s tim da je svaki tekst jednako
vjerodostojan.
……………
PRILOG I.
Formula za izračun doprinosa
1. Financijski doprinos Norveške prihodu Potpornog
ureda određen u članku 33. stavku 3. točki (d) Uredbe
izračunava se na sljedeći način:
Najnoviji konačni podaci o bruto domaćem
proizvodu (BDP) Norveške dostupni 31. ožujka svake godine dijele se sa zbrojem
iznosa BDP-a svih država koje sudjeluju u Potpornom uredu koji su dostupni za
istu godinu. Dobiveni postotak primjenjuje se na dio odobrenog prihoda
Potpornog ureda definiran u članku 33. stavku 3. točki (a) Uredbe u
predmetnoj godini u svrhu izračuna financijskog doprinosa Norveške.
2. Financijski doprinos plaća se u EUR.
3. Norveška plaća svoj financijski doprinos
najkasnije 45 dana nakon primitka obavijesti o terećenju. Za svako
kašnjenje u plaćanju financijskog doprinosa Norveškoj se obračunava
zatezna kamata na iznos dugovanja od datuma dospijeća. Kao kamatna stopa
uzima se važeća kamatna stopa koju Europska središnja banka primjenjuje na
svoje glavne operacije refinanciranja, kako je objavljeno u seriji C Službenog
lista Europske unije na snazi prvog kalendarskog dana u mjesecu dospijeća,
uvećana za 3,5 postotna boda.
4. Financijski doprinos Norveške prilagođava
se u skladu s ovim Prilogom ako se financijski doprinos Europske unije unesen u
opći proračun Europske unije određen u članku 33. stavku 3.
Uredbe poveća u skladu s člancima 26., 27. ili 41. Uredbe (EU,
Euratom) br. 966/2012[8] o financijskim pravilima koja se primjenjuju na opći
proračun Unije i o stavljanju izvan snage Uredbe Vijeća (EZ, Euratom)
br. 1605/2002. U tom je slučaju dospijeće razlike 45 dana nakon
primitka obavijesti o terećenju.
5. Ako se iznosi koje je EU platio Potpornom uredu
u skladu s člankom 33. stavkom 3. Uredbe koji se odnose na godinu N ne
potroše prije 31. prosinca godine N ili ako se proračun Potpornog ureda za
godinu N smanji u skladu s člancima 26., 27. ili 41. Uredbe (EU, Euratom)
br. 966/2012 o financijskim pravilima koja se primjenjuju na opći
proračun Unije i o stavljanju izvan snage Uredbe Vijeća (EZ, Euratom)
br. 1605/2002., dio tih nepotrošenih ili umanjenih uplaćenih sredstava
koji odgovara postotku doprinosa Norveške prenosi se u proračun Potpornog
ureda za godinu N+1. U skladu s tim smanjuje se doprinos Norveške
proračunu Potpornog ureda za godinu N+1.
[1]               Uredba (EZ) br. 439/2010 Europskog parlamenta i
Vijeća od 19. svibnja 2010. o osnivanju Europskog potpornog ureda za azil;
SL L 132/11 od 29.05.2010.
[2]               SL L 132/11 od 29.05.2010.
[3]               SL L 132, 29.5.2010., str. 11.
[4]               SL L 93, 3.4.2001., str. 40.
[5]               SL L 281, 23.11.1995., str. 31.
[6]               SL L 8, 12.1.2011., str. 1.
[7]               SL C 83 od 30.3.2010., str. 266.
[8]               SL L 298, 26.10.2012., str. 1.